text: পল এল. মড্রিচ (জন্ম ১৩ জুন, ১৯৪৬) একজন আমেরিকান বায়োকেমিস্ট ,ডিউক বিশ্ববিদ্যালয়ের বায়োকেমিস্ট্রির জেমস বি ডিউক অধ্যাপক এবং হাওয়ার্ড হিউজেস মেডিকেল ইনস্টিটিউটের একজন পরীক্ষক। তিনি ডিএনএর মিসম্যাচ সমাধানের গবেষণার জন্য বিখ্যাত ।  মড্রিচ, আজিজ সানজার এবং টমাস লিন্ডাহলের সাথে যৌথভাবে ২০১৫ সালে রসায়নে নোবেল পুরস্কার পেয়েছিলেন ।
  
  প্রাথমিক জীবন এবং শিক্ষা
  
  লরেন্স মড্রিচ এবং মার্গারেট ম্যাকটুর্কের কাছে মড্রিচের জন্ম ১৯৪৬ সালের ১৩ ই জুন , নিউ মেক্সিকোর র‌্যাটনে।  তার ছোট ভাইয়ের নাম ডেভ।  তাঁর বাবা র‌্যাটনে হাই স্কুলের জীববিজ্ঞানের শিক্ষক এবং বাস্কেটবল, ফুটবল এবং টেনিসের কোচ ছিলেন যেখানে তিনি ১৯৬৪ সালে স্নাতক সম্পন্ন করেন।  মড্রিচ জার্মান , স্কচ-আইরিশ , ক্রোয়েশিয়ান এবং মন্টিনিগ্রিন বংশোদ্ভুত। তাঁর পৈতৃক পিতামহ ক্রোয়েশিয়ান বংশোদ্ভূত,যিনি জাডারের নিকটবর্তী গ্রাম থেকে এসেছিলেন বলে ধারণা করা যায় এবংনানী মন্টিনিগ্রিন বংশোদ্ভূত , যিনি ১৯ শতকের শেষদিকে উপকূলীয় ক্রোয়েশিয়া থেকে যুক্তরাষ্ট্রে পাড়ি জমান ।  তাঁর মায়ের পরিবার মিশ্র জার্মান এবং স্কচ-আইরিশ বংশোদ্ভূত।  ১৯৮০ সালে মড্রিচ সহকারী বিজ্ঞানী ভিকার্স বুর্দেটকে বিয়ে করেন। 
  
  মড্রিচ ১৯৬৮ সালে ম্যাসাচুসেটস ইনস্টিটিউট অফ টেকনোলজি থেকে বিএস ডিগ্রি অর্জন করেছিলেন এবং পরবর্তীকালে স্ট্যানফোর্ড বিশ্ববিদ্যালয় থেকে ১৯৭৩ সালে তিনি পিএইচডি করেন। তিনি এক বছর (১৯৭৩-১৯৭৪) এর জন্য চার্লস সি রিচার্ডসন এ হার্ভার্ড মেডিক্যাল স্কুলের ল্যাবে পোস্টডক হিসেবে তাঁর গবেষণা অব্যাহত রাখেন ।
  
  গবেষণা
  
  মড্রিচ ১৯৭৪ সালে ক্যালিফোর্নিয়া বিশ্ববিদ্যালয়ের রসায়ন বিভাগে সহকারী অধ্যাপক হিসেবে নিযুক্ত হন । তিনি ১৯৭৬ সালে ডিউক বিশ্ববিদ্যালয়ে ফ্যাকাল্টি হিসেবে যোগদান করেন এবং ১৯৯৫ সাল থেকে হাওয়ার্ড হিউজেসের নিরীক্ষণকারী হিসেবে যুক্ত ছিলেন। তিনি মূলত স্ট্র্যান্ড-নির্দেশিত অমিল ঠিক করা নিয়ে কাজ করেন। ডিএনএ পলিমার থেকে ত্রুটি রোধে তিনি তার ল্যাবে দেখিয়েছিলেন কিভাবে ডিএনএ মিসম্যাচ মেরামত তত্ত্বটি এটিকে সংশোধন করে। ম্যাথু মেলসন পূর্বে ডিএনএ মেরামতের অস্তিত্বের প্রস্তাব করেছিলেন। মড্রিচ ই কোলি ব্যাকটেরিয়ায় ত্রুটিটি মেরামতের জন্য বায়োকেমিক্যালভাবে পরীক্ষা-নিরীক্ষা করেন । পরে তারা মিলিতভাবে মানবদেহে এই ত্রুটি সম্পর্কিত প্রোটিনগুলি অনুসন্ধান করেছিলেন।
  
  সন্মাননা ও পুরস্কার
  
  মড্রিচের প্রাপ্ত সম্মান এবং পুরস্কারগুলির মধ্যে রয়েছেঃ 
  
  ১৯৮৩ঃ এনজাইম রসায়নে ফিজার পুরস্কার
  ১৯৯৬ঃ ক্যান্সার গবেষণায় জেনারেল মোটরসের চার্লস এস  মট পুরস্কার
  ১৯৯৮ঃ ক্যান্সার গবেষণার জন্য রবার্ট জে এবং ক্লেয়ার পাসারো ফাউন্ডেশন মেডিকেল রিসার্চ অ্যাওয়ার্ড
  ২০০০ঃ ফিডর লিনেন পদক
  ২০০৫ঃ আমেরিকান ক্যান্সার সোসাইটি মেডেল অফ অনার
  ২০১৫ঃ রসায়নে নোবেল পুরস্কার
  ২০১৬ঃ বায়োমেডিকাল সায়েন্সে আর্থার কর্নবার্গ এবং পল বার্গ লাইফটাইম অ্যাচিভমেন্ট অ্যাওয়ার্ড
  
  মড্রিচ আমেরিকান একাডেমি অফ আর্টস অ্যান্ড সায়েন্সেসের সহযোগী এবং ন্যাশনাল একাডেমি অফ মেডিসিন এবং ন্যাশনাল একাডেমি অফ সায়েন্সেসের সদস্য ।
  
  তথ্যসূত্র
  
  বিষয়শ্রেণী:১৯৪৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:মার্কিন প্রাণরসায়নবিদ
  বিষয়শ্রেণী:মার্কিন নোবেল বিজয়ী
  বিষয়শ্রেণী:নোবেল বিজয়ী রসায়নবিদ
  বিষয়শ্রেণী:আমেরিকান একাডেমি অব আর্টস অ্যান্ড সায়েন্সেসের ফেলো
title: পল এল. মড্রিচ